पाएं अपने शहर की ताज़ा ख़बरें और फ्री ई-पेपरडाउनलोड करें
छत्तीसगढ़ की ट्रैफिक पुलिस दुर्ग ने ग्रीन कॉरिडोर बनाकर मरीज को रायपुर पहुंचाने का काम किया। क्षितिज सिंघई (52 वर्ष) निवासी तालपुरी को रामनगर के बी.एम.शाह हॉस्पिटल में इलाज के दौरान स्वास्थ्य सुधार न होने पर बाहर रेफर किया जाना था। इसके चलते ट्रैफिक पुलिस ने ग्रीन कॉरिडोर बनाकर मात्र 37 मिनट में राम नगर से रायपुर एयरपोर्ट पहुंचा दिया। डीएसपी गुरजीत सिंह ने बताया कि ग्रीन कॉरिडोर बनाकर एंबुलेंस को हॉस्पिटल से मात्र 37 मिनट में एयरपोर्ट रायपुर पहुंचाया गया। इसके लिए हास्पिटल से एंबुलेंस को रवाना किया गया। हाइवे पेट्रोलिंग-01 के द्वारा पायलेटिंग की गई। चंद्रा मौर्य चौक में एएसआई सुरेश देवांगन, मजार कटिंग में प्रधान आरक्षक राधे महिपाल , साक्षरता तिराहा में आरक्षक फागूराम ने वाहनों को रोका दिया। फिर कुम्हारी चौक में हाईवे पेट्रोलिंग 04,डीएमसी कटिंग में हाईवे पेट्रोलिंग 03, कुम्हारी टोल प्लाजा में एएसआई संतोष श्रीवास्तव के द्वारा मोर्चा संभाला गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn